b"\n_START_ARTICLE_\nDietrich Fischer-Dieskau\n_START_SECTION_\nBaggrund\n_START_PARAGRAPH_\nHan var s\xc3\xb8n af rektor Albert og l\xc3\xa6rer Dora. Dietrich Fischer-Dieskau begyndte at synge som dreng og tog timer i stemmebrug fra han var 16. Han havde afsluttet gymnasiet og et semester p\xc3\xa5 Berlin-konservatoriet, da han blev indrullet i h\xc3\xa6ren i 1943 . Han blev krigsfange hos amerikanerne i Italien i 1945 og blev repatrieret to \xc3\xa5r efter.\n_START_SECTION_\nKarriere\n_START_PARAGRAPH_\nHans karriere begyndte i januar 1948, da han som student hos Hermann Weissenborg sang Franz Schuberts Winterreise for radiostationen RIAS. Samme \xc3\xa5r blev han ansat ved operaen i Berlin, og i 1949 udgav han sin f\xc3\xb8rste plade med Brahms-sange. Samme \xc3\xa5r var han g\xc3\xa6st p\xc3\xa5 operascener i M\xc3\xbcnchen og Wien. I 1951 debuterede han ved festspillene i Salzburg under Wilhelm Furtw\xc3\xa4ngler og sang ogs\xc3\xa5 ved festivalen i Edinburgh. I 1952 fulgte hans f\xc3\xb8rste turn\xc3\xa9 i USA, og i 1954 optr\xc3\xa5dte han f\xc3\xb8rste gang ved festspillene i Bayreuth._NEWLINE_I 1975 modtog han L\xc3\xa9onie Sonnings Musikpris._NEWLINE_I 1980 fik han Ernst von Siemens' musikkpris. Fra 1983 blev han professor ved Universit\xc3\xa4t der K\xc3\xbcnste i Berlin. I 1993 afsluttede han sin karriere som sanger.\n_START_SECTION_\nFamilieliv\n_START_PARAGRAPH_\nI 1949 giftede Fischer-Dieskau sig med cellisten Irmgard Poppen. Hun d\xc3\xb8de i barselseng i 1963, da deres tredje s\xc3\xb8n blev f\xc3\xb8dt. Han var kortvarigt gift med skuespillerinden Ruth Leuwerik. Fra 1977 til sin d\xc3\xb8d var Dietrich Fischer-Dieskau gift med sangerinden J\xc3\xbalia V\xc3\xa1rady."